- Fakahā
- <
- 6
- >

6
Ko tono to'o 'o te fitu'i silá
1 Pea u vakai, pea 'i te vete leva 'e te Lamí he taha 'o te 'ū sila 'e fitú, pea u fanongo ki te toko taha 'o te me'a ma'uli 'e faá 'oku ina lea, (ko tono le'ó ko te mana tofu pē) 'o pehē, “Ha'u.”*6:1 Ha'u: 'oku pehē 'i tono 'ū hiki fualoa 'ihi, Ha'u 'o mamata. Tatau tofu pē mo te veesi 3, 5 mo te 7. 2 Pea u vakai, pea tā ko te hoosi hinahina. Pea ko ia ne'e heka 'i aí ne ina to'o he kaufana; pea ne'e 'avange kiā ia he kalauni, pea ne'e 'alu atu ia ko te ikuna pea ke ina ikuna.*6:2 Sāk 1:8; 6:3, 6
3 Pea 'i te vete leva 'ia te sila tono uá, ne au fanongo ki tono ua 'o te me'a ma'ulí 'oku pehē ia, “Ha'u.” 4 Pea ne'e 'alu atu he hoosi 'e taha ne'e kulakula. Pea ne'e tuku kiā ia ne'e heka 'i aí ke ina 'ave 'ia te melinó mei māmani, pea ke ina 'ai ke notou fetāmate'aki. Pea ne'e 'avange kiā ia he heletā lahi.*6:4 Sāk 1:8; 6:2
5 Pea 'i Tana vete leva 'ia te sila tono tolú, pea u fanongo ki tono tolu 'o te me'a ma'ulí 'oku ina pehē, “Ha'u.” Pea u vakai, pea tā ko te hoosi 'uli'uli. Pea ko ia ne'e heka 'i aí ne ina to'o he me'a-fua mamafa 'i tono nimá.*6:5 Sāk 6:2, 6 6 Pea ne au fanongo ki te me'a hangē he le'o mei te lotolotonga 'o te me'a ma'uli 'e faá 'oku pehē, “Ke tēnali 'e taha 'ia te fua'anga uité,†6:6 te fua'anga uité 'oku tatau 'eni mo te kilo pē lita 'e taha. pea ke tēnali 'e taha 'ia te fua'anga pa'ale 'e tolú; pea 'aua na'a maumau'i 'ia te loló mo te uainé.”
7 Pea 'i Tana vete leva 'ia te sila tono faá, pea ne au fanongo ki te le'o 'o tono fā 'o te me'a ma'ulí, 'oku ina pehē, “Ha'u.” 8 Pea u vakai, pea tā ko he hoosi tea. Pea ko ia ne'e heka 'i aí ko tono hingoá ko Mate, pea mulimuli mai 'ia Hētesi‡6:8 Hētesi: ko te nofo'anga 'o te kakai kua maté (vakai ki te 1:18). 'iā ia. Pea ne'e tuku kiā nāua ke fa'italiha ki tono vahe fā 'o māmaní, ke tāmate'i 'aki te heletā, mo te honge, mo te mate,§6:8 mate, ko ia pe mahaki faka'auha. pea mo te manu fekai 'o te fanuá.*6:8 'Isi 14:21
9 Pea 'i Tana vete 'ia te sila tono nimá, ne au vakai 'i te lalo 'ōlitá ki te 'ū laumālie 'o te kakai ne tāmate'i kote'uhí ko te Folafola 'a te 'Atuá, mo te fakamo'oni 'a ia ne'e notou faí. 10 Pea ne'e notou kalanga le'o lahi 'o pehē, “'E 'Aliki mā'oni'oni mo mo'oni, ko te ā tono fualoa mo te kailoa Ke fakamāu'i mo sāuni te motou totó, ki te kakai 'oku nofo 'i māmaní?” 11 Pea ne'e 'avange kiā nātou he kofu tōtōlofa hinahina; pea ne'e tala kiā nātou ke notou mālōlō atu pē 'o fualoa si'i, kae'aua ke 'osi mai foki te notou kaungā tamaio'alikí mo te notou kāingá, 'a ia 'oku ene te notou tāmate'í foki, 'o hangē ko nātoú.
12 Pea u vakai, pea 'i Tana vete leva te sila tono onó, ne'e hoko he fu'u mofuike. Pea ne'e 'uli'uli te la'aá hangē he tupenu 'uli'uli tauanga'á, pea ne'e hangē te māhiná kotoa ko he totó;*6:12 Fkhā 11:13; 16:18; 'Ais 13:10; Sioeli 2:10, 31; 3:15; Māt 24:29; Ma'ake 13:24-25; Luke 21:25 13 pea ne'e ngangana ki te kelekelé 'ia te 'ū fetu'u 'o te langí, hangē ko te makulu mei te fikí tono 'ū kaulo'á 'i tono lulu'i 'e te matangi lahi.*6:13-14 'Ais 34:4 14 Pea vaeua 'ia te langí, hangē ko tono takai'i he takainga tohi; pea ne'e hiki 'ia te ma'unga kotoa pē mo te 'ū motú mei te notou tu'u'angá.*6:14 Fkhā 16:20 15 Pea ko te 'ū tu'i 'o māmaní, mo te hau'alikí, mo te kau 'alikitaú, mo te kakai koloa'iná, mo te kau to'á, mo te tangata kotoa pē, 'ia te pōpula mo te tau'atāina, ne'e notou toi 'i te 'ū 'aná, mo te 'ū makatu'u 'o te ma'ungá;*6:15 'Ais 2:19, 21 16 pea ne'e notou lea ki te 'ū ma'ungá mo te 'ū makatu'ú, 'o pehē, “Hinga mai ā kiā mātou, 'o fufuu'i mātou mei te fofonga 'o Ia 'oku 'afio 'i te taloní, pea mei te houhau 'a te Lamí:*6:16 Hōs 10:8; Luke 23:30 17 he kua hokosia 'ia te 'aho lahi 'o Tana houhaú, pea ko ai tū 'e ala tu'u?”*6:17 Sioeli 2:11; Mal 3:2

- Fakahā
- <
- 6
- >

*6:1 6:1 Ha'u: 'oku pehē 'i tono 'ū hiki fualoa 'ihi, Ha'u 'o mamata. Tatau tofu pē mo te veesi 3, 5 mo te 7.

*6:2 6:2 Sāk 1:8; 6:3, 6

*6:4 6:4 Sāk 1:8; 6:2

*6:5 6:5 Sāk 6:2, 6

†6:6 6:6 te fua'anga uité 'oku tatau 'eni mo te kilo pē lita 'e taha.

‡6:8 6:8 Hētesi: ko te nofo'anga 'o te kakai kua maté (vakai ki te 1:18).

§6:8 6:8 mate, ko ia pe mahaki faka'auha.

*6:8 6:8 'Isi 14:21

*6:12 6:12 Fkhā 11:13; 16:18; 'Ais 13:10; Sioeli 2:10, 31; 3:15; Māt 24:29; Ma'ake 13:24-25; Luke 21:25

*6:13 6:13-14 'Ais 34:4

*6:14 6:14 Fkhā 16:20

*6:15 6:15 'Ais 2:19, 21

*6:16 6:16 Hōs 10:8; Luke 23:30

*6:17 6:17 Sioeli 2:11; Mal 3:2

© 2023 WBT